***SECŢIUNEA IV***

***CLAUZE CONTRACTUALE OBLIGATORII***

**Contract de prestare servicii de auditare**

**privind Raportul de durabilitate pentru anul 2024**

**nr. \_\_\_\_\_\_\_ din data \_\_\_\_\_\_\_\_\_\_\_\_\_\_\_\_\_\_**

***1. Părțile contractante***

**Compania Națională ROMARM S.A.,** având sediul in Bucuresti, sector 6, b-dul Timisoara, nr. 5B, inregistrata la Registrul Comertului sub nr. J40/10841/2000, avand C.U.I. RO13554423, cont bancar RO18 RNCB 0090 0005 8660 0001, deschis la BCR, reprezentată legal de \_\_\_\_\_\_\_\_\_\_\_\_\_\_\_\_, în calitate de Director General, denumit în continuare Beneficiar, pe de o parte,

și

**Compania \_\_\_\_\_\_\_\_\_\_\_\_\_\_\_\_,** având sediul social \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, jud. \_\_\_, înregistrată în Registrul Comerţului sub nr. \_\_\_\_\_\_\_\_\_\_\_\_\_\_\_\_, cod unic de înregistrare \_\_\_\_\_\_\_\_\_\_\_\_\_\_\_\_, cont bancar \_\_\_\_\_\_\_\_\_\_, deschis la \_\_\_\_\_\_\_\_\_\_, reprezentată de \_\_\_\_\_\_\_\_\_\_\_\_\_\_\_\_, în calitate de \_\_\_\_\_\_\_\_\_\_, numită în continuare PRESTATOR, pe de altă parte.

***2. Definiţii***

2.1 - În prezentul contract următorii termeni vor fi interpretaţi astfel:

a. *contract* – reprezintă prezentul contract şi toate Anexele sale.

b. *beneficiar şi prestator* - părtile contractante, aşa cum sunt acestea numite în prezentul contract;

c. *preţul contractului* - preţul plătibil prestatorului de către beneficiar, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. *servicii -* activităţi de audit de durabilitate a căror prestare fac obiect al contractului;

e. *produse* - rapoarte cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;

f. *forţa majoră* - un eveniment mai presus de controlul parţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: razboaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

*j. zi* - zi calendaristică; *an* - 365 de zile.

***3. Interpretare***

**3.1.** În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

**3.2.** Termenul “zi” sau “zile” sau orice referire la zile reprezintă zile calendaristice dacă nu se specifică in mod diferit.

***Clauze obligatorii***

***4. Obiectul principal al contractului***

**4.1** - Prestatorul se obliga sa efectueze, in conformitate cu obligațiile asumate prin prezentul contract, următoarele servicii de auditare privind Raportul de durabilitate pentru anul 2024 al C.N. ROMARM S.A. consolidat, cod CPV : 79212000-3.

**4.1.1.** Audit in conformitate cu Standardele Internationale de Audit aprobate de Camera Auditorilor Financiari din Romania pentru auditare privind Raportul de durabilitate pentru anul 2024 al C.N. ROMARM S.A. consolidat, reprezentând o asigurare limitată în conformitate cu ISAE 3000 (revizuit) “*Alte misiuni de asigurare decât auditurile sau revizuirile informațiilor financiare istorice”*

**4.1.2** Alte servicii de pregatire profesionala, daca este cazul.

4.2. Obiectul contractului il reprezintă serviciile menționate la art 4.1 Considerate în totalitate, iar prețul este valabil pentru toate aceste servicii. Daca Beneficiarul renunță la o pare din servicii, contractul va fi renegociat.

4.3. Activitatea de audit al raportului de durabilitate va presupune evaluarea riguroasă și independentă a informațiilor nefinanciare prezentate de Beneficiar.

4.4. Misiunea de audit vizează următoarele:

 1. Verificarea conformității cu standardele de raportare;

 2. Evaluarea acurateței și a fiabilității datelor;

 3. Evaluarea proceselor și sistemelor interne;

 4. Identificarea riscurilor și a neconformităților;

 5. Emiterea unui raport de asigurare.

***5. Preţul contractului***

**5.1.** Preţul total convenit pentru îndeplinirea contractului, plătibil prestatorului de către beneficiar, este de **\_\_\_\_\_\_\_\_\_\_\_\_\_\_\_\_\_\_lei, la care se adaugă TVA.**

**5.2** În cazul în care, prin acte normative, C.N. ROMARM S.A. îşi modifică structura juridică, contractul (pretul şi unele clauze) se va renegocia numai pentru partea de contract rămasă de executat.

***6. Durata contractului, Programul serviciilor***

**6.1.** Programul de desfășurare a activității de audit a raportului de durabilitate trebuie să fie structurat și detaliat, acoperind toate aspectele esențiale ale raportării ESG (Mediu, Social, Guvernanță). Programul de desfășurare a activității de audit al raportului poate să fie modificat în funcție de specificul activității societății beneficiarului (dacă este cazul).

**6.1.1.** Planificarea și pregătirea auditului:

1. Stabilirea contractului echipei de audit;

2. Analiza documentelor și informațiilor inițiale;

3. Stabilirea obiectivelor și a domeniului auditului;

4. Comunicarea cu managementul societății.

**6.1.2.** Colectarea și verificarea datelor:

1. Interviuri cu personalul relevant;

2. Analiza documentelor și a datelor;

3. Vizite la sediul beneficiarului.

**6.1.3.** Evaluarea și raportarea rezultatelor:

1. Analiza constatărilor auditului;

2. Elaborarea raportului de audit draft;

3. Discuții cu managementul societății;

4. Finalizarea raportului de audit.

**6.1.4.** Alte misiuni și servicii profesionale, în conformitate cu standardele internaționale în domeniu, solicitate de societate.

**6.2*.***Prestatorul va planifica și va efectua activitățile de audit de durabilitate de comun acord cu Beneficiarul iar concluziile Prestatorului vor fi prezentate în raportul de audit de durabilitate și se vor sprijini pe rezultatele activității desfășurate.

**6.3.**Părţile vor conveni datele de începere şi de încheiere ale misiunilor de audit de durabilitate, iar ambele părţi vor depune toate eforturile rezonabile pentru a se conforma termenelor stabilite.

**6.4.** Auditul de durabilitate va fi considerat încheiat în momentul transmiterii Raportului de Audit de durabilitate, **dar nu mai târziu de \_\_\_\_\_\_\_(5 zile de la data încheierii contractului).**

**6.5.** Contractul are valabilitate până pe data de \_\_\_\_\_\_\_\_(*2 luni*).

Proiectul va începe după intrarea în vigoare a contractului.

***7. Executarea contractului***

**7.1.** Contractul intră în vigoare la data semnării acestuia de ambele părți contractante;

***8. Documentele contractului***

**8.1.** Documentele contractului sunt:

**a.** contractul şi anexele sale:

* caietul de sarcini aferent procedurii de atribuire;
* termenii şi Condiţiile Standard pentru Audit de raport durabilitate.

**b.** oferta tehnica si financiara a prestatorului;

**c.** eventualele acte adiționale la contract, dacă părțile consimt să încheie astfel de documente.

***9. Standarde***

**9.1.** Serviciile prestate in baza contractului vor respecta standardele prezentate de catre Prestator in propunerea sa tehnica, solicitată prin documentația de atribuire.

***10. Caracterul confidential al contractului***

**10.1.**(1) O parte contractanta nu are dreptul, fara acordul scris al celeilalte parti de a utiliza informatiile si documentele obtinute sau la care are acces in perioada de derulare a contractului, in alt scop decat acela de a-si indeplini obligatiile contractuale.

(2) Dezvaluirea oricarei informatii insemnata “confidential” fata de persoanele implicate in indeplinirea contractului se va face confidential si se va extinde numai asupra acelor informatii necesare in vederea indeplinirii contractului cu exceptia cazului in care informatia este accesibila in mod public.

**10.2.** O parte contractanta va fi exonerata de raspunderea pentru dezvaluirea de informatii referitoare la contract daca:

 a) informatia era cunoscuta partii contractante inainte ca ea sa fi fost primita de la cealalta parte contractanta; sau

 b) informatia a fost dezvaluita dupa ce a fost obtinut acordul scris al celeilalte parti contractante pentru asemenea dezvaluire; sau

 c) partea contractanta a fost obligata in mod legal sa dezvaluie informatia.

**10.3**. Prestatorul va face demersurile necesare sa-si autorizeze personalul desemnat sa fie acreditat din punct de vedere al accesului la informatii clasificate în măsura când acestea îi sunt necesare.

**10.4.** În mod obligatoriu, Prestatorul va semna un angajament de confidențialitate pentru protejarea datelor pe care Beneficiarul le va pune la dispoziție, în forma prevăzută la Anexa nr. 1, parte integrantă a prezentului contract.

**10.5**. Obligația de confidentialitate se aplică inclusiv membrilor desemnați în echipa care va efectua prestarea de servicii prin semnarea angajamentului de confidențialitate conform Anexa nr. 1,parte integrantă a prezentului contract

***11. Prelucrarea datelor cu carácter personal***

**11.1.** Fiecare dintre părțile contractante se obligă să respecte legislația cu privire la protecția, confidențialitatea și prelucrarea datelor cu caracter personal, respectiv Regulamentul UE 679/2016 al Parlamentului European și Consiliului și orice alte acte normative în domeniu, în vigoare.

**11.2.** Fiecare parte este responsabilă de procedurile interne de păstrare, prelucrare și protecție a datelor cu caracter personal ale persoanelor fizice angajate sau colaboratoare sau cu care intră în contact ca urmare a efectelor contractului.

**11.3.** Prestatorul se obligă să respecte confidențialitatea datelor cu caracter personal ale Beneficiarului și să protejeze aceste date, sub sancțiunea suportării oricăror daune provocate de pierderea sau scurgerea acestor date.

**11.4.** Beneficiarul poate solicita oricând de la Prestator informații cu privire la modalitatea de protejare a datelor sale cu caracter personal cu care Prestatorul intră în contact în virtutea prezentului contract.

**11.5.** În cazul în care una dintre părți interacționează cu o persoană fizică, angajat sau colaborator al celeilalte părți cu privire la care trebuie să prelucreze anumite date cu caracter personal, va informa cealaltă parte cu privire la: numele și prenumele acelei persoane, funcția sau statutul în cadrul organizației, datele cu caracter personal pe care le colectează, temeiul colectării acestora, modalitatea de protejare a datelor astfel colectate, informarea persoanei respective și obținerea consimțământului cu privire la prelucrarea datelor personale precum și cu privire la drepturile pe care persoana le are, conform legii.

**11.6.** Părțile se obligă reciproc să-și notifice în termen de 24 de ore în scris cu privire la orice plângere sau cerere care se referă direct la procesarea datelor cu caracter personal, la respectarea legislației în vigoare, sau cu privire la orice incident de securitate în acest sens precum și să-și ofere asistență una celeilalte în vederea respectării obligațiilor cu privire la protecția și prelucrarea datelor cu caracter personal ale persoanelor fizice, decurgând din derularea prezentului contract.

***12. Obligaţiile principale ale prestatorului***

**12.1.** (1) Prestatorul are obligatia de a presta serviciile prevazute in contract cu profesionalismul si promptitudinea cuvenite angajamentului asumat si in conformitate cu propunerea sa tehnica.

(2) Pentru nepredarea raportului la termen conform contract, prestatorul v-a suporta penalitati de intârziere in procent de 0.01% pe zi intârziere din valoarea prezentului contract.

(3) Prestatorul are obligatia de a supraveghea prestarea serviciilor, cerute de si pentru contract, in masura in care necesitatea asigurarii acestora este prevazuta in contract sau se poate deduce in mod rezonabil din contract.

**12.2.** Prestatorul este pe deplin responsabil pentru prestarea serviciilor. Totodata, acesta este raspunzator atat de siguranta tuturor operatiunilor si metodelor de prestare utilizate, cat si de calificarea personalului folosit pe toata durata contractului.

***13. Responsabilitatile Beneficiarului***

**13.1.** Beneficiarul are obligatia de a pune la dispozitie Prestatorului orice facilitati si/sau informatii pe care acesta le-a cerut in propunerea tehnica si pe care le considera necesare indeplinirii obiectului prezentului Contract.

**13.2.** Beneficiarul se obligă să plătească prețul către prestator ***în termenul de 30 de zile de la emiterea facturii de către acesta.***

**13.3.** Dacă beneficiarul nu onorează facturile în termen de 14 zile de la expirarea perioadei convenite, prestatorul poate solicita penalitati de intirziere in procent de 0.01% pe zi întirziere aplicata la sumele neplătite de beneficiar, dar nu mai mult de valoarea facturii la care se refera.

***14. Receptie si verificari***

**14.1.** Foile si dosarele de lucru sunt proprietatea Prestatorului si a Beneficiarului, iar acestea nu vor fi instrainate sau prezentate unor terti fara acordul scris al Beneficiarului.

**14.2.** Beneficiarul are obligatia de a revizui raportul de durabilitate pentru anul 2024 si de a comunica in scris Prestatorului comentariile si intrebarile, urmand ca Prestatorul sa elaboreze varianta finală a raportului de durabilitate, care va fi însușit de catre Beneficiar prin semnarea lui.

***15. Incepere, finalizare, intarzieri, sistare***

 **15.1.** Prestatorul are obligatia de a incepe prestarea serviciilor la data la care documentele si informatiile solicitate Beneficiarului, in detaliile si formatul cerut sunt puse la dispozitia Prestatorului. Pe parcursul desfasurarii auditului de durabilitate, Prestatorul poate cere si alte documente si informatii necesare bunei desfasurari a activitatii sale, pentru obtinerea carora se va aloca un timp rezonabil.

**15.2.** În cazul in care Prestatorul sufera intarzieri, partile vor stabili de comun accord prelungirea perioadei de prestare a serviciului.

**15.3.** În cazul in care Prestatorul sufera intarzieri in prestarea serviciilor, intarzieri datorate Beneficiarului (de exemplu furnizarea cu intarziere a informatiilor solicitate, raspunsul la intrebari, aprobarea situatiilor financiare), termenii de predare a rapoartelor de audit asa cum sunt stabilite se vor decala in mod automat.

**15.4.** În cazul in care:

 a) orice motive de intarziere ce nu se datoreaza Prestatorului; sau

 b)alte circumstante neobisnuite, susceptibile de a surveni altfel decat prin incalcarea contractului de catre Prestator, indreptatesc Prestatorul sa solicite prelungirea perioadei de prestare a serviciilor sau a oricarei faze a acestora, partile vor revizui, de comun acord, perioada de prestare si vor semna un act aditional.

**15.5.** Daca pe parcursul indeplinirii contractului Prestatorul nu respecta termenele, acesta are obligatia de a notifica in scris acest lucru, in timp util, Beneficiarului. Modificarea datei/perioadelor de prestare asumate în prezentul se face cu acordul partilor, prin act aditional.

**15.6.** Cu exceptia prevederilor clauzei 20 si in afara cazului in care Beneficiarul este de acord cu o prelungire conform clauzei 15.2., o intarziere in indeplinirea contractului da dreptul Beneficiarului de a solicita penalitati Prestatorului. Penalitatea reprezinta 0,01% pe zi de intarziere si se aplica la partea de contract neexecutata in termen.

***Clauze specifice***

***16. Modalităţi de plată***

**16.1.** Beneficiarul si prestatorul convin de comun acord ca plata serviciilor de audit sa se efectueze astfel:

 Plata se va efectua în baza facturii fiscale, prin virament, în contul bancar al prestatorului, în conformitate cu prevederile art. 6 din Legea nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și beneficiar.

***17. Ajustarea preţului contractului***

**17.1.** Pentru serviciile prestate, plaţa datorată de beneficiar prestatorului este tariful declarat în propunerea financiară, anexă la contract.

**17.2.** Preţul unitar şi preţul total cuvenit pentru îndeplinirea contractului, sunt preţuri ferme pe toată durata contractului.

***18. Amendamente***

**18.1.** Parţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional.

***19. Cesiunea***

**19.1.** Prestatorul are obligaţia de a nu transfera total sau parţial obligaţiile sale asumate prin contract, fără să obţină, în prealabil, acordul scris al beneficiarului.

**19.2.** Cesiunea nu va exonera prestatorul de nici o responsabilitate privind garanţia sau orice alte obligaţii asumate prin contract.

***20. Forţa majoră***

**20.1**. Forţa majoră este constatată de o autoritate competentă.

**20.2.** Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**20.3.** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**20.4.** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**20.5**. Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte parţi încetarea de plin drept a prezentului contract, fără ca vreuna din parţi să poată pretindă celeilalte daune-interese.

***21. Soluţionarea litigiilor***

21.1 - Beneficiarul și prestatorul vor face toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.

**21.2.** Dacă, după 15 de zile de la începerea acestor tratative, beneficiarul și prestatorul nu reușesc să rezolve în mod amiabil o divergență contractuală, fiecare poate solicita ca disputa să se soluționeze de către instanțele judecătorești din localitatea beneficiarului.

***22. Limba care guvernează contractul***

22.1. Limba care guvernează contractul este limba română.

***23. Comunicări***

**23.1.** (1) Orice comunicare între părți, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

**23.2.** Comunicările între părți se pot face și prin telefon, telegramă, telex, fax sau e-mail cu condiția confirmării în scris a primirii comunicării.

***24. Legea aplicabilă contractului***

**24.1.** Contractul va fi interpretat conform legilor din România.

***25. Prevederi finale***

**25.1.** Părțile contractante au obligația de a numi și de a-și comunica reciproc, în cel mai scurt timp de la semnarea contractului, numele persoanelor specializate/responsabili de contract, pentru a facilita buna derulare și rezolvare, în timp util, a tuturor problemelor impuse de derularea contractului.

**25.2.** Numele și prenumele persoanelor care sunt împuternicite să semneze contractul vor fi înscrise în clar pe ultima pagină a contractului.

**25.3.** Orice schimbare de adresă a uneia din părțile contractante va fi comunicată în termen de maxim 3 zile partenerului de contract.

**25.4.** Contractul conține \_\_\_\_ pagini si a fost întocmit în două exemplare originale, câte unul pentru fiecare parte. Anexele fac parte integranta din contract.

 **BENEFICIAR, PRESTATOR,**